KINNITATUD

RMK riigihangete osakonna

juhataja käskkirjaga 1-47.2694/1.

## 1. Hanke nimetus ja viitenumber

* 1. Hanke nimetus: Keila maaparandussüsteemi ja teede rekonstrueerimine
  2. Viitenumber: 258399
  3. Klassifikatsioon: maaparandustööd 45112320-4; 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on raamlepingu sõlmimine ühe pakkujaga Keila (401,1 ha) maaparandussüsteemi ning Aila tee (1,45 km), Lepiku tee (0,23 km), Mahasõit CE123 (0,1 km) ja Tootmisala tee (0,07 km), mis asuvad Harju maakonnas, Lääne-Harju vallas, Ohtu külas, rekonstrueerimistööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Laanekraav** poolt koostatud „Keila metsakuivendus maaparandusehitiste ja teedevõrgu rekonstrueerimise ehitusprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Romet Riiman tel: 526 1698, e-post: [romet.riiman@rmk.ee](mailto:romet.riiman@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse tagatise summas **2000 eurot**, kas:

5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Keila maaparandussüsteemi ja teede rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Keila (401,1 ha) maaparandussüsteemi ning Aila tee (1,45 km), Lepiku tee (0,23 km), Mahasõit CE123 (0,1 km) ja Tootmisala tee (0,07 km) asuvad Harju maakonnas, Lääne-Harju vallas, Ohtu külas RMK maadel katastriüksustel: 29501:011:0022; 29501:011:0024, 29501:011:0257; 29501:011:0267, 29501:011:0292; 29501:011:0293, 29501:011:0294 metsakvartalitel CE264; CE123; CE124; CE125; CE128; CE257.

Rekonstrueeritavale alale on ligipääs läänest mööda (11370) Keila-Ääsmäe teed, põhjast Keila ringteed mööda ning idast (11371) Keila-Ohtu teed mööda.

Vajalikud raietööd on RMK poolt lepingu sõlmimise ajaks osaliselt tehtud. Raie on tegemata järgmistel kraavidel 110 kuni 118; 201 kuni 209; 301 kuni 314; 500; 600 ja 601on RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Edasi tuleb teostada kändude juurimine (25 ha). Kännud juuritakse kogu trasside ulatuses sealt, kus kasvab tihe võsa ja peenmets ning mets. Võsaga kaetud aladel töödeldakse kraavi nõlva võimalusel freesimise teel. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Sette võib paigutada ka olemasoleva mulde taha, kuid see peab jääma sellest madalamale. Kraavitrasside mulded tuleb tasandada siledaks, liiklust võimaldavaks muldeks. Kivide, kändude ja puidu asetamine kraavide mulletesse on keelatud. Kraavitrasside mulded tuleb tasandada siledaks, liiklust võimaldavaks muldeks. Muldel kolme meetrise latiga mõõtes ei tohi lati alla jääda vahet (pilu) mis on üle 10sm. Samuti ei või tasandamise järgselt jääda kraavi nõlva ja mulde vahele loodusliku astangut. Tasandatud mulle tuleb viia ühtlaselt kokku kraavi mulde poolse nõlvaga (see on oluline hilisema eraldi buldooseriga mullete tasandamise korral). Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Keila maaparandussüsteemi kraavide vooluvees liikuva sette kinni püüdmiseks rajatakse 5 settebasseini SB1-SB5. Settebasseinid asuvad SB-1 Kr.101 pk.+35; SB-2 Kr.207 pk.1+56; SB-3 Kr.202 pk.+20; SB-4 Kr.311 pk.+20 ja SB-5 Kr.302-2 pk.+26. Settebasseinid tähisega SB-0 tuleb ehitada vastavalt "Maaparandusrajatiste tüüpjoonised", Tallinn 2019. Kõik settebasseinid kaevata RMK maale ja väljakaevatav pinnas planeerida samuti RMK maale. Ehitustööde ajal on ette nähtud settebasseinide puhastamine settest vähemalt 2 korda. Settebasseinide puhastamine ehituse kui ka ekspluatatsiooni käigus tuleb läbi viia vegetatsiooniperioodil, minimaalse vooluhulga ajal, vältides sellega väljatõstetava sette kandumist tööde teostamise ajal allavoolu. Settest puhastamise käigus peaks ekspluatatsioonil vältima nõlvade töötlemist.

Keila maaparandussüsteemi kraavide keskmised parameetrid pärast rekonstrueerimist on järgmised: nõlvus 1:1,5-1:1,75, põhja laius 0,6 m ja sügavus 0,7...1,3 m. Sete paigutada kraavi muldesse, laiali ajada ja tasandada. Ekspluatatsiooni käigus lõhutud mulded tuleb tasandada. Rekonstrueeritavate teekraavide sete tõsta tee ja teekraavi vahelisele alale, kui sinna ei mahu üle kraavi metsa äärde. Kavandataval Ohtu kabakulli püsielupaiga sihtkaitsevööndis jäetakse kraavid olemasolevasse olukorda. Gaasitrassiga ristuvatel kraavidel (kr.100, 110, 111 ja 112) on ettenähtud käsitsi sette eemaldamine.

Objektil teostatakse kaeveid järgnevas mahus:

|  |  |
| --- | --- |
| Veejuhtme liik | Pikkus (m) |
| UE - uuendatav eesvool | 0,470 |
| RK - rekonstrueeritav kuivenduskraav | 18,234 |
| RT - rekonstrueeritav teekraav | 1,675 |
| ET - ehitatav teekraav | 2,307 |
| EK - ehitatav kraav | 0,115 |
| **KOKKU** | **22,801** |

Metsamaa kraavi mullavalli taha kogunev vesi tuleb läbi valli kraavi juhtida 30cm läbimõõdu ja 9m pikkuse plasttoruga Di 300mm SN8 (veeviimar, tüüp VV-300). Veeviimarid on ette nähtud ehitada vastavalt tüüpjoonisele 1.7 (2013.a). Ette on nähtud 49tk veeviimari paigutus, mille täpsemad paigaldamise asukohad täpsustatakse ehituse ajal. Üldjuhul paigutatakse veeviimarid sinna kus on märgata vee kogunemist mulde taha.

Keila objektil teostatakse 5 truubi rekonstrueerimine, 28 uue truubi ehitamine ja 3 truubi uuendamine (setetest puhastamine). Plasttruubid rajatakse läbimõõduga 40 cm kuni 100 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal olema Ø 40 ja 50 cm plasttruubil vähemalt 0,5 m, Ø 60 cm plasttruubil 0,55 m, Ø 80 cm plasttruubil 0,65 m, Ø 100 cm plasttruubil 0,75 m. Osadele truupidele, mis asuvad teedel, on ette nähtud kruusa (purustatud kruus positsioon nr 6) vedu katte taastamiseks.

Truupidele, mis asuvad turbapinnasele, tuleb rajada puitalustele (palkaluste) vastavalt „Maaparandusrajatiste tüüpjoonised“ (Tallinn 2013) tüüpjoonis 3.7 – Truubitoru puitalus (25 tk, 11,43 tm). Palkide minimaalne läbimõõt peab olema 10 cm, ristipalkide pikkus 1,0 m ning palkide pikkus vastavalt truubi pikkusele.

Keila-Ääsme tee alused truubid T/1 ja T/2 mis puhastatakse risust ja setetest, samuti vajab setetest puhastamist gaasitrassile rajatud truup T/10 (50PT12).

Kõikidele 40 kuni 60 truupidele on ette nähtud ehitada otsakutele kindlustised mattotsakutena tüüpotsakutega: MAO. Truupide mattotsakud, tüüp MAO, tuleb ehitada vastavalt kogumikule „Maaparandusrajatiste tüüpjoonised“ (Tallinn 2013) joonis 3.1-1 kuni 3.1-2. Otsakute rajamiseks truupidele tuleb kasutada nõlvust 1:1,5. Kõikidele 100 truupidele on ette nähtud ehitada otsakutele kindlustised kiviotsak KOK. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all. Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Tähispostid tuleb paigaldada teealustele truupidele 18 tk, vastavalt maaparanduse tüüpjoonistele. Tähispost paigaldada truubi sissevoolu ja väljavoolu kohale sõidutee serva. Tähispostid tuleb paigaldada mulde servast vähemalt 0,35m kaugusele ja sõidutee servast vähemalt 0,75m kaugusele.

Välja kaevatud vanad r/b truubitorud tuleb rekonstrueeritavalt alalt ära vedada ja utiliseerida.

**Aila tee (1,30 km)** saab alguse (11370) Keila-Ääsme teelt 2,092km kuhu ehitatakse Transpordiameti nõuetele vastav mahasõidukoht Mnt I. (OÜ Teelahendused töö nr. PP-21-01-07). Aila tee on uus ehitatav tee ning see rajatakse kraavide 400 ja 401 muldele. Uutest teekraavidest 403, 404, 405 ja 406 saadav pinnas paigaldada muldesse. Peale muldesse paigaldatud turbapinnase vajumist tuleb see teekraavide vahelisele alale laiali planeerida, mille orienteeruvad parameetrid on 5,7/7,2m. Teekatend rajatakse 4,5m laiune kattega 10 sm purustatud kruus (positsioon nr 6) ja + 30 sm sorteeritud kruus positsioon nr 4. Teekatte rajatakse geovõrgule (Deklareeritud tõmbetugevus MD/CMD ≥40kN/m, silmaava45x45mm) ja geotekstiil (Deklareeritud tõmbetugevus MD/CMD ≥20 kN/m, 5,0 m lai). Mahasõidukohad rajatakse ühekihilised 40 sm sorteeritud kruus positsioon nr 4, tüüp M3 (R-10m, L-10m). Tee lõpus oleva tagasipööramise TP-T koha üks haar rajatakse 100m pikkune.

**Tootmisala tee (0,066 km)** saab alguse 11371/ Keila-Ohtu teelt ja tegemist on olemasoleval kahe kraaviga muldkehal paikneva teega. Tootmisala tee olemasolev pealt laius on 3,5-4,0m, kruuskate on amortiseerunud ning vajab rekonstrueerimist. Teekraavidest äravool Keila peakraavi on gaasitrassi ehitamise tagajärjel suletud. Teekraavidest äravoolu tagamiseks tuleb ehitada uus kraav 114 ning juhtida sinna kr.113 veed. Riigiteele ehitatakse nõuetekohane mahasõidukoht vastavalt Teelahendused OÜ poolt koostatud projektile PP-21-01-07.

Tootmisala tee alus tuleb profileerida ja tasandada, lisada täiendavat pinnas (looduslik kruus, filtr.m ≥0,5m/ööp, 198m3) teemulde ehitamiseks on ettenähtud T-kujulise tagasipööramisekoha mulde ehitamisena.

Teekatend (TP-T) rajatakse 4,0m laiune kattega 10 sm purustatud kruus (positsioon nr 6) ja + 30 sm sorteeritud kruus positsioon nr 4. Teekatte rajatakse geotekstiile (Deklareeritud tõmbetugevus MD/CMD ≥20 kN/m, 5,0 m lai). Tootmisala tee 0,066km pikkuselt koosneb Mnt II pikkusest 29m ja T-kujulise tagasipööramise koha ühe haara pikkusest 37m. Teed läbib ELA kaabel jääb Mnt II mahasõidukoha alla ja teekraavide (kr. 117 ja 118) setetest puhastamist ei ole kaablikaitsetsoonis ette nähtud.

**Lepiku tee (0,23 km)** saab alguse (11371) Keila-Ohtu teelt 3,540km ning lõpeb T kujulise tagasipööramise kohaga kr.303 muldel. Mahasõidukoht riigiteele ehitatakse vastavalt Teelahendused OÜ poolt koostatud projektile PP-21-01-07. Mahasõidukoha ehitusel on ette nähtud T/21 rekonstrueerimine, et tagada teekraavidest vee äravool. Äravoolukraav 302-1 tuleb rekonstrueerida kuni eesvooluni.

Lepiku tee on ehitatav tee, teemulde kuivendamiseks on ettenähtud uute teekraavide 501 ja 502 kaeve. Teekraavidest saadav pinnas paigaldada teemuldesse ning jätta nõrgumiseks seisma. Kuivanud ja vajunud turbapinnas tasandada muldeks ehitada teekatend 4,0m laiune 10 sm purustatud kruus (positsioon nr 6) ja + 30 sm sorteeritud kruus positsioon nr 4. Teekatte rajatakse geovõrgule (Deklareeritud tõmbetugevus MD/CMD ≥40kN/m, silmaava45x45mm) ja geotekstiil (Deklareeritud tõmbetugevus MD/CMD ≥20 kN/m, 5,0 m lai). Tee muldkeha läbib ELA maakaabel, mis on ettenähtud kindlustada poolitatava kaitsetoruga D110 750N 20m pikkuselt.

**CE123 mahasõit (0,1 km)** saab alguse (11371) Keila-Ohtu teelt 2,215km kuhu ehitatakse Transpordiameti nõuetele vastav mahasõidukoht Teelahendused OÜ poolt koostatud projektile PP-21-01-07. Keila-Ohtu tee teekraav 600 on ettenähtud setetest puhastada 346m pikkuselt kuni gaasitrassini. Ehitatavatest teekraavidest saadav pinnas paigutada muldesse ning jätta nõrguma. Kuivanud ja vajunud turbapinnas tasandada muldeks ehitada teekatend 4,0m laiune 10 sm purustatud kruus (positsioon nr 6) ja + 30 sm sorteeritud kruus positsioon nr 4. Teekatte rajatakse geovõrgule (Deklareeritud tõmbetugevus MD/CMD ≥40kN/m, silmaava45x45mm) ja geotekstiil (Deklareeritud tõmbetugevus MD/CMD ≥20 kN/m, 5,0 m lai). CE123 mahasõidu tee lõpeb gaasitrassi teenindaval teel, kuhu rajatakse mahasõidukoht M3 (L-10m ja R-10m). Üle gaasitrassi rajada ülesõit, et oleks tagatud ligipääs kvartalile CE123. Ülesõit rajatakse kahest armeeritud betoonplaadist, mille mõõtmed on 5000x2000x150, tugevusklass C30/37. Mahasõidukohad tüüp M3 ja tagasipööramise kohad TP-T rajatakse 2019.a. tüüpjooniste alusel jama kattega nagu teel.

Harju maakond, Lääne-Harju vald, Ohtu küla, riigitee 11370 Keila – Ääsmäe km 2,092 ja Aila tee ning riigitee 11371 Keila – Ohtu km 1,909 ja Tootmisala tee, km 2,215 ja CE123 tee ning km 3,540 ja Lepiku tee ristumiskohtade ehitus teostatakse OÜ Teelahendus poolt koostatud „Harju maakond Lääne-Harju vald Ohtu küla riigitee 11370 Keila – Ääsmäe km 2,092 ja Aila tee ning riigitee 11371 Keila – Ohtu km 1,909 ja Tootmisala tee, km 2,215 ja CE123 tee ning

km 3,540 ja Lepiku tee ristumiskohtade ehituse PÕHIPROJEKT Töö nr. PP-21-01-07“ alusel.

Mahasõitude asukohad on järgmised:

* Aila tee – riigiteelt nr 11370 Keila – Ääsmäe km 2,092 paremale;
* Tootmisala tee – riigiteelt nr 11371 Keila – Ohtu km 1,909 vasakule;
* CE123 tee – riigiteelt nr 11371 Keila – Ohtu km 2,215 paremale;
* Lepiku tee – riigiteelt nr 11371 Keila – Ohtu km 3,540 vasakule.

Aila tee uus mahasõit ehitatakse riigitee nr 11370 Keila – Ääsmäe km 2,092 kohale ning on riigiteega täisnurga all. Mahasõidukoha ümber on turvas (keskmiselt lagunenud), turbakihi paksus on 0,9m. Mahasõidu kohal asub olemasolev Telia Eesti AS sidetrass. Põhiteel on kohati külgkraavid. Olemas olevad truubid puuduvad.

Tootmisala tee uus (rekonstrueeritav) mahasõit ehitatakse riigitee nr 11371 Keila – Ohtu km 1,909 kohale riigiteega täisnurga all. Mahasõidukoha ümber on turvas (hästi lagunenud), turbakihi paksus on 1,5m. Mahasõidu kohal asub olemasolev ELA SA sidetrass ning Elektrilevi OÜ 1-20 kV kekspinge elektriõhuliin. Ristumiskohast ca 40m kaugusel (kirre poole) asub olemasolev gaasitrass. Põhiteel on külgkraavid. Mahasõidu kohal asub olemasolev Ø500mm plasttruup.

CE123 tee uus mahasõit ehitatakse riigitee nr 11371 Keila – Ohtu km 2,215 kohale riigiteega täisnurga all. Mahasõidukoha ümber on turvas (halvasti lagunenud), turbakihi paksus on 1,3m. Põhiteel on külgkraavid. Olemaolevad truubid ja tehnovõrgud puuduvad.

Lepiku tee uus mahasõit ehitatakse riigitee nr 11371 Keila – Ohtu km 3,540 kohale riigiteega täisnurga all. Mahasõidukoha ümber on turvas (hästi lagunenud), turbakihi paksus on 1,5m. Mahasõidu kohal asub olemasolev ELA SA sidetrass ning Elektrilevi OÜ 1-20 kV kekspinge elektriõhuliin. Põhiteel on kohati külgkraavid. Ristumiskoha kõrval kaugusel asub olemasolev põhitee Ø400mm plasttruup.

Ristumiskoha pikikalle Aila teel on 3,0%, Tootmisala teel on 1,0%, CE123 teel on 1,5% ning Lepiku teel on 1,5%. A/B kattega juurdepääsuteedele on ettenähtud kahepoolse põikkaldega 2,5%-ne a/b kate ning 3,0%-ne kahepoolse põikkaldega kruuskate.

Aila tee juurdepääsutee A/B kate rajatakse järgmine:

* Tihe asfaltbetoon AC 16 surf h=9cm
* Killustikalus kiilumismeetodil fr 32/63 h=20cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai)
* Sorteeritud kruusalus (positsioon nr 4 dreenivus minimaalselt 1m/ööp) h=min20cm
* Täitepinnas (dreenivus minimaalselt 0,5m/ööp) h=min20cm
* Geovõrk (Deklareeritud tõmbetugevus MD/CMD ≥40kN/m, silmaava45x45mm)
* Aluspinnas – turvas

Aila tee, Tootmisala tee, CE123 tee ja Lepiku tee juurdepääsutee kruuskate rajatakse järgmine:

* Purustatud kruus (positsioon nr 6) h=12cm
* Sorteeritud kruusalus (positsioon nr 4 dreenivus minimaalselt 1m/ööp) h=min20cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai)
* Täitepinnas (dreenivus minimaalselt 0,5m/ööp) h=min20cm
* Geovõrk (Deklareeritud tõmbetugevus MD/CMD ≥40kN/m, silmaava45x45mm)
* Aluspinnas – turvas

Aila tee ristumiskoha alla on ettenähtud uus Ø600mm plasttruup, Tootmisala tee ristumiskoha alla on ettenähtud uus Ø500mm plasttruup ja CE123 tee ristumiskoha alla on ettenähtud uus Ø400mm plasttruup. Lepiku tee ristumiskohal sademevee ärajuhtimiseks rajatakse kraavivõrgustik ja kaks truupi. Lepiku tee ristumiskoha alla on ettenähtud uus Ø400mm plasttruup ja riigitee 11371 Keila – Ohtu alla on ettenähtud uus Ø600mm plasttruup. Olemasolevad mahasõidu truubid on ettenähtud likvideerida. Uued kraavid tuleb kaevata ja olemasolevad kraavid tuleb puhastada ning süvistada/profileerida vastavalt plaanilahenduses näidatud ulatuses. Truubi sisse- ja väljavoolud tuleb kindlustada munakivisillutisega geotekstiilil, sisse ja väljavoolu kohal ka kraavi põhjad – antud tööd kuuluvad lahutamatu osana truupide ehituse juurde ning ei leia kajastamist eraldi mahtudes.

Ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811, liiklusmärk nr 644 "Tee nimetus" (2tk) ja liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.
4. Projektis toodud teealuse (Kruus (pos.4)) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

Töö tehniliseks aluseks on **Laanekraav** poolt koostatud „Keila metsakuivendus maaparandusehitiste ja teedevõrgu rekonstrueerimise ehitusprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Romet Riiman tel: 526 1698, e-post: [romet.riiman@rmk.ee](mailto:romet.riiman@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt